b'\n_START_ARTICLE_\nStrossmayerova galerija starih majstora\n_START_SECTION_\nPovijest galerije\n_START_PARAGRAPH_\nBiskup je bio strastveni kolekcionar slika i umjetnina, osobito talijanskih slikara 15. stolje\xc4\x87a, do tada\xc5\xa1njih hrvatskih slikara. Godine 1868. odlu\xc4\x8dio je predati zbirku hrvatskome narodu, a na povjerenje Akademiji znanosti i umjetnosti, koje je on tako\xc4\x91er bio inicijator. Osobno se anga\xc5\xbeirao na izgradnji akademijine neorenesansne pala\xc4\x8de u Zagrebu po projektu be\xc4\x8dkoga arhitekta Friedricha Schmidta, kako bi se umjetnine imale primjereno izlo\xc5\xbeiti. Galerija i pala\xc4\x8da otvorene su 9. studenoga 1884. godine s fundusom od 256 umjetni\xc4\x8dkih djela.'